୨୬ ତାରିଖରେ ମାଢି ଆସିଛୁ ଭୟଙ୍କର ବାତ୍ୟା "ୟସ୍" ! ଓଡିଶାର ଅନେକ ଜିଲ୍ଲାରେ ରଚିବ ତାଣ୍ଡବ ! - Enews Online\n୨୬ ତାରିଖରେ ମାଢି ଆସିଛୁ ଭୟଙ୍କର ବାତ୍ୟା "ୟସ୍" ! ଓଡିଶାର ଅନେକ ଜିଲ୍ଲାରେ ରଚିବ ତାଣ୍ଡବ !\nMay 21, 2021 P Kumar\nବଙ୍ଗୋପସାଗରର ଉତ୍ତର ଭାଗରେ ଆସିବାକୁ ଥିବା ସମ୍ଭାବ୍ୟ ଜନକ ବାତ୍ୟା 'ୟଶ'ର ମୁକାବିଲା ପାଇଁ ରାଜ୍ୟ ସରକାର ବ୍ଲୁ ପ୍ରିଣ୍ଟ ପ୍ରସ୍ତୁତ କରିଛନ୍ତି । ୨୬ ତାରିଖ ବେଳକୁ ଏହି ବାତ୍ୟା ୟସ୍ ଉତ୍ତର ମୁହାଁ ହୋଇ ଓଡିଶାର ସ୍ଥଳ ଭାଗ ଛୁଇଁପାରେ ବୋଲି ପାଣିପାଗ ବିଭାଗ ପକ୍ଷରୁ କୁହାଯାଇଛି । ଏହାକୁ ଦୃଷ୍ଟିରେ ରଖି ରାଜ୍ୟ ସରକାର ସମୁଦ୍ର ଉପକୂଳବର୍ତ୍ତୀ ଜିଲ୍ଲା ପ୍ରଶାସନ ସହିତ ଯୋଗାଯୋଗ କରିଛନ୍ତି ଓ ଏହି ବାତ୍ୟା ସହ କିପରି ମୁକାବିଲା କରାଯାଇପାରିବ ସେନେଇ ପ୍ରସ୍ତୁତି ମଧ୍ୟ ଜରିଛନ୍ତି । ଏହାକୁ ଦୃଷ୍ଟିରେ ରଖି ଉପକୂଳବର୍ତ୍ତୀ ଅଞ୍ଚଳର ଲୋକଙ୍କୁ ଆଶ୍ରୟ ଦେବା ଉଦେଶ୍ୟରେ ଭିତ୍ତିଭୂମି ମଧ୍ୟ ସଜାଡିବାରେ ଲାଗିପଡିଛନ୍ତି ରାଜ୍ୟ ସରକାର ସମେତ ଉପକୂଳ ବର୍ତ୍ତୀ ଜିଲ୍ଲା ପ୍ରଶାସନ । ଅନ୍ୟପକ୍ଷରେ କୁହାଯାଇଛି ଯେ, ୨୨ ତାରିଖରେ ଏହି ବାତ୍ୟା ୟସ୍ ଉତ୍ତର ଆଣ୍ଡାମାନ ସାଗରରେ ଲଘୁଚାପ କ୍ଷେତ୍ର ସୃଷ୍ଟି କରିବ ଓ ୨୬ ତାରିଖ ସଂଧ୍ୟାରେ ଓଡ଼ିଶା ଓ ପଶ୍ଚିମବଙ୍ଗର ମଧ୍ୟବର୍ତ୍ତୀ ସ୍ଥଳରେ ଲ୍ୟାଣ୍ଡଫଲ୍ କରିବ ।\nବାତ୍ୟା ମୁକାବିଲା ପ୍ରସ୍ତୁତି :\nଉତ୍ତର ବଙ୍ଗୋପସାଗରରେ ଆସିବାକୁ ଥିବା ବାତ୍ୟା "ୟସ୍"ର ମୁକାବିଲା ପାଇଁ ରାଜ୍ୟ ସରକରଣ ପ୍ରସ୍ତୁତି ଆରମ୍ଭ କରିଦେଇଛନ୍ତି ।ଓଡିଶା ମୁଖ୍ୟମନ୍ତ୍ରୀଙ୍କ ନିର୍ଦ୍ଦେଶକ୍ରମରେ ଜିଲ୍ଲା ଓ ରାଜ୍ୟ ସ୍ତରରେ ସମସ୍ତ ପ୍ରସ୍ତୁତି ଆରମ୍ଭ ହୋଇସରିଛି । ବାତ୍ୟା ପୂର୍ବରୁ ଲୋକଙ୍କୁ କିପରି ସୁରକ୍ଷିତ ସ୍ଥାନକୁ ସ୍ଥାନାନ୍ତର କରାଯିବ ଓ ଲୋକଙ୍କ ପାଖରେ ପିଇବା ପାଣି ଓ ରିଲିଫ କିପରି ପହଁଚା ଯାଇପାରିବ ଏବଂ ବିଜୁଳି ସଂଯୋଗ କିପରି ପ୍ରଭାବିତ ନ ହେବ, ସେନେଇ ବ୍ଲୁ-ପ୍ରିଣ୍ଟ ପ୍ରସ୍ତୁତ କରାଯାଇଛି । ଏସଆରସି ଏନେଇ ଜିଲ୍ଲାପାଳ ଓ ବିଭାଗୀୟ ଅଧିକାରୀମାନଙ୍କ ସହ ଆଲୋଚନା କରିଛନ୍ତି । କେଉଁ କେଉଁ ସ୍ଥାନକୁ ଫାୟାର୍, ଏନଡ଼ିଆରଫ୍, ଓଡ୍ରାଫର୍ କେତୋଟି ଟିମ୍ ପଠାଯିବ, ଏନେଇ ମଧ୍ୟ ସମସ୍ତ ପୂର୍ବ ପ୍ରସ୍ତୁତି ଯୋଜନା ସରିଛି ।\nବାତ୍ୟା ପରେ କିପରି ତୁରନ୍ତ ରାସ୍ତା ଘାଟ ସଫା କରାଯାଇ ଯାତାୟତ ସୁବିଧା ହୋଇପାରିବ ସେଥିଲାଗି ପ୍ରସ୍ତୁତ ରହିବାକୁ ପୂର୍ତ୍ତ ବିଭାଗକୁ ନିର୍ଦେଶ ଦେଇଛନ୍ତି ସରକାର । ଏହା ସହ ବିଜୁଳି, ପାନୀୟ, ଜଣ ବ୍ୟବସ୍ଥା ଲୋକଙ୍କୁ କିପରି ଯଥାଶୀଘ୍ର ଯୋଗାଇ ଦିଆଯାଇପରିବ ସେ ସମସ୍ତ ପ୍ରସ୍ତୁତି ସରିଛି ।\n୨୨ରେ ଉତ୍ତର ଆଣ୍ଡାମାନ ସାଗରରେ ଏହି ଲଘୁଚାପ କ୍ଷେତ୍ର ହୋଇ କ୍ରମେ ଏହା ୨୩-୨୪ ତାରିଖ ସୁଦ୍ଧା ଏହା ବାତ୍ୟାର ରୂପ ନେବ । ଏହାର ପ୍ରଭାବରେ ୨୫ ତାରିଖ ରାତିରୁ ଉପକୂଳ ଓଡ଼ିଶାର ଅଧିକାଂଶ ସ୍ଥାନରେ ହାଲୁକାରୁ ମଧ୍ୟମ ଧରଣର ବର୍ଷା ହେବା ସହ ଗୋଟିଏରୁ ଦୁଇଟି ସ୍ଥାନରେ ପ୍ରବଳ ବର୍ଷା ସମ୍ଭାବନା ରହିଛି। ପରବର୍ତ୍ତୀ ସମୟରେ ବର୍ଷାର ତୀବ୍ରତା ବୃଦ୍ଧି ପାଇବ । ତେବେ ଏହା ଭୀଷଣରୁ ଅତି ଭୀଷଣ ଆକାର ଧାରଣ କରିପାରେ ବୋଲି ପାଣିପାଗ ବିଶେଷଜ୍ଞ କହିଛନ୍ତି । ୨୬ ତାରିଖ ସଂଧ୍ୟାରେ ଓଡ଼ିଶା ଓ ପଶ୍ଚିବଙ୍ଗ ମଧ୍ୟରେ ଲ୍ୟାଣ୍ଡଫଲ କରିବ ବାତ୍ୟା। ତେବେ କେଉଁଠି ଉପକୂଳ ଛୁଇଁବ ତାହା ଲଘୁଚାପ କ୍ଷେତ୍ର ସୃଷ୍ଟି ହେବା ପରେ ସଠିକ୍ ଆକଳନ କରାଯାଇପାରିବ ବୋଲି ପାଣିପାଗ ବିଶେଷଜ୍ଞ କହିଛନ୍ତି ।\nଯେଉଁ ମତ୍ସଜୀବି ସମୁଦ୍ର ଭିତରକୁ ଯାଇଛନ୍ତି ସେମାନଙ୍କୁ ଫେରାଇ ଆଣିବା ଓ ଅନ୍ୟ ମାନେ କିପରି ଭିତରକୁ ନ ଯିବେ ସେମାନଙ୍କୁ ଡାକବାଜି ଯନ୍ତ୍ର ଦ୍ୱାରା ସଚେତନ କରାଇବା ଉପରେ ପ୍ରଶାସନ ଗୁରୁତ୍ବ ଦେଉଛି। ବାତ୍ୟା ଆଳରେ ଯେପରି ବଜାରରେ ବ୍ଲାକ ମାର୍କେଟିଂ ନହୁଏ ସେଥିପ୍ରତି ଦୃଷ୍ଟିଦେବାକୁ କୁହାଯାଇଛି ।\nନୂଆ ସମସ୍ୟା ରୂପରେ ଉଭା ହେଲା "BLACK FUNGUS" ! ରାଜ୍ୟ ସରାକର ବ୍ଲାକ ଫଙ୍ଗସକୁ ମହାମାରୀ ରୂପେ ଘୋଷଣା କଲେ !
